Komisijas paziņojums Eiropas Parlamentam un Padomei - Gada ziņojums iestādei, kas apstiprina budžeta izpildi par 2007. gadā veiktajām iekšējām revīzijām {SEC(2008) 2361 galīgā redakcija} /* COM/2008/0499 galīgā redakcija */





[pic] | EIROPAS KOPIENU KOMISIJA | Briselē, 30.7.2008 COM(2008) 499 galīgā redakcija Komisijas paziņojums Eiropas Parlamentam un Padomei GADA ZIŅOJUMS IESTāDEI, KAS APSTIPRINA BUDžETA IZPILDI PAR 2007. GADā VEIKTAJāM IEKšēJāM REVīZIJāM {SEC(2008) 2361 galīgā redakcija} SATURS 1. Ievads 4 2. Darba vide un revīzijas plāns 4 2.1. Darba vide 4 2.2. Iekšējās revīzijas procesa attīstība 5 2.3. IRD revīzijas plāna īstenošana 6 2.4. Revidējamo un ieinteresēto personu ieteikumu un uzskatu pieņemšana 9 3. Galvenie atzinumi un ieteikumi 9 4. Secinājumi 13 Gada ziņojums IESTāDEI, KAS APSTIPRINA BUDžETA IZPILDI PAR 2007. GADā VEIKTAJāM IEKšēJāM REVīZIJāM IEVADS Saskaņā ar Finanšu regulas 86. panta 4. punktu ar šo ziņojumu iestādi, kas apstiprina budžeta izpildi, informē par Komisijas Iekšējās revīzijas dienesta (IRD) veikto darbu. Ziņojuma pamatā ir IRD ziņojums atbilstīgi Finanšu regulas 86. panta 3. punktu par galvenajiem revīzijas atzinumiem un būtiskiem riska faktoriem, kontroles un korporatīvās pārvaldības jautājumiem saskaņā ar profesionāliem standartiem. Ziņojuma pamatā ir IRD 2007. gadā pabeigtie revīzijas un ieteikumu ziņojumi. Šis ziņojums attiecas tikai uz revīziju un konsultēšanas darbību saistībā ar Komisijas ģenerāldirektorātiem, dienestiem un izpildaģentūrām. Tajā nav apskatīts IRD darbs saistībā ar citām aģentūrām vai struktūrām. Komisijas atbildes uz iekšējā revidenta atzinumiem un secinājumiem iekļautas kopsavilkuma ziņojumā par ģenerāldirektoru gada darbības pārskatiem. Šajā vienlaicīgi pieņemtajā kopsavilkuma ziņojumā Komisija pauž nostāju par starpnozaru jautājumiem, ko izvirzījis iekšējais revidents, Eiropas Revīzijas palāta un iestāde, kas apstiprina budžeta izpildi, vai uz kuriem norādījusi Revīzijas progresa komiteja un Budžeta ģenerāldirektorāta ģenerāldirektors savā pārskata ziņojumā. Tas nozīmē, ka Komisija ne vienmēr pilnībā piekrīt šajā ziņojumā paustajiem viedokļiem vai atzinumiem. Šī viedokļu atšķirība atspoguļo parasto dialoga procesu starp iestādi un tās iekšējo revidentu. DARBA VIDE UN REVīZIJAS PLāNS Darba vide Komisijas reformas ietvaros 2000. gadā ieviesa 24 iekšējās kontroles standartus un ar tiem saistītas „pamatprasības”. Šos standartus 2007. gadā pārskatīja, lai pārietu no standartu ievērošanas uz to efektīvu piemērošanu, lai vienkāršotu valodu un visus darbiniekus iepazīstinātu ar šiem standartiem, kā arī ar finansēm nesaistītiem jautājumiem. Pārstrādātie standarti stājās spēkā 2008. gada 1. janvārī, un tagad, pamatojoties uz riska novērtēšanas procesu, ģenerāldirektorātiem / dienestiem ir jāizvēlas, kurus standartus tie vēlas noteikt par prioritāriem, lai parādītu to efektivitāti. Otrajā progresa ziņojumā par Komisijas rīcības plānu integrētas iekšējās kontroles struktūras ieviešanai secināts, ka attiecībā uz struktūrfondu pārvaldības un kontroles sistēmu novērtēšanu, kontroles pienākumu noteikšanu un sadali dalītas pārvaldības jomā un ticamības pierādījumu atspoguļojumu ģenerāldirektorātu gada darbības pārskatos ir panākts progress. Pirmais 2007.-2013. gada finanšu shēmas darbības gads ir 2007. gads. Šī shēma ietver jaunu kontroles pieeju pētniecības jomā un jaunu struktūrfondu programmu izstrādes procesu, pamatojoties uz finanšu pārvaldības, kontroles un novērtēšanas kopējiem standartiem (piemēram, dalībvalstīm jāsniedz pieejamo revīziju un deklarāciju kopsavilkumi). Komisijas grāmatvedis 2007. gadā pirmo reizi parakstīja pārskatus saskaņā ar grozīto Finanšu regulu[1]. Ievērojami panākumi ir gūti uzkrājumu grāmatvedības ( ABAC ) informācijas tehnoloģiju sistēmas izstrādē. Delegāciju avansa kontus ABAC sistēmā pilnībā integrēja 2007. gada janvārī. Turklāt tika sagatavots aktualizēts projekta plāns Eiropas Attīstības fonda kontu migrācijai uz ABAC , un Komisijas dienesti strādāja pie tā, lai sistēma sāktu darboties. Komisija turpināja īstenot noteikumus par darbības nepārtrauktību. Visi Komisijas ģenerāldirektorāti iesniedza apstiprinātus darbības nepārtrauktības plānus. Daži ģenerāldirektorāti jau ir sākuši savu plānu pārbaudi. Kopējo komunikācijas vingrinājumu saistībā ar darbības nepārtrauktību un vispārējā darbības nepārtrauktības plāna pārbaudi veica 2007. gadā. Galvenā uzmanība tagad tiek pievērsta izpratnes veicināšanai, apmācībai un turpmākiem vingrinājumiem, lai apmainītos ar gūto pieredzi. Tika ieviesta jauna, dinamiska pieeja aizsardzībai pret krāpšanu[2]. Iepriekšējais konsultāciju process par 2001. gadā ieviesto tiesību aktu projektu saglabāsies, bet papildus tam OLAF sniegs Komisijai plašāku izmeklēšanas rezultātā iegūto informāciju. OLAF veiks savu izmeklēšanas darbību strukturētu un starpdisciplīnu analīzi, taču jauno darbību saistībā ar aizsardzību pret krāpšanu tas balstīs arī uz lielu informācijas apjomu, tostarp IRD un iekšējās revīzijas struktūru (IRS) veikto revīziju rezultātiem. Komisijas priekšsēdētāja vietnieks Siim Kallas un Revīzijas progresa komiteja turpināja pilnībā atbalstīt IRD, kas tam savu pienākumu pildīšanā ļāva saglabāt neatkarību un objektivitāti. Pārskatīto Revīzijas progresa komitejas uzdevumu aprakstu pieņēma 2007. gada jūnijā. Pamatojoties uz iekšējā revidenta 2006. gada ziņojumā sniegtajiem ieteikumiem Komisija nāca klajā ar paziņojumu par pārvaldību 22 valodās. Iekšējās revīzijas procesa attīstība Komisija atjaunināja IRD uzdevumu aprakstu un ieviesa jaunu IRS uzdevumu apraksta paraugu. Galvenie punkti ietver atbildību, neatkarību, objektivitāti un pienākumus. Tādējādi ir ievērots iekšējā revidenta 2006. gada ziņojumā izdarītais secinājums, ka jāuzlabo iekšējās revīzijas struktūras efektivitāte un stabilitāte. IRD sniegs arī kopēju atzinumu par iekšējo kontroli Komisijā katru gadu no 2009. gada, kas ir pašreizējās revīzijas plānošanas noslēguma gads. Saskaņā ar IRD ziņojumu par kvalitātes pārbaudi visās IRS 2007. gads bija pirmais 2007.-2009. stratēģiskās revīzijas plānošanas cikla gads, kad IRS / IRD bija kopēja plānošana un kopējs riska novērtējumu, tādējādi priekšroku dodot vienotai revīzijas pieejai. Šāda pieeja apvieno revīzijas vidi, stiprina IRS neatkarību un vēl vairāk veicina sadarbību starp IRS un IRD. Šo sadarbību vēl vairāk stiprina Audinet (IRS uzdevumu apraksta paraugs, revīzijas atzinumi un IRS gada atzinums). Ir sākts otrais IRD ārējās kvalitātes novērtējums. To pabeigs 2008. gadā, un tajā būs sniegts neatkarīgs atzinums par to, vai IRD ir ievērojis starptautiski atzītos Iekšējo revidentu institūta ( IIA ) noteiktos standartus. Provizoriskajā novērtējumā konstatēts, ka IRD kopumā ievēro IIA noteiktos standartus, izņemot resursu pārvaldību (bieža darbinieku nomaiņa, revīzijas darbības pretstatā ar revīziju nesaistītām darbībām) un paziņojumu kvalitāti (laikposms, kas paiet no revīzijas pabeigšanas līdz nobeiguma ziņojuma publicēšanai; revīzijā gūto atzinumu apspriešana ar revidējamo), kur IRD noteiktos standartus ievēro tikai daļēji. Iekšējais revidents un IRD darbinieki aktīvi piedalījās sadarbībā starp EK un ANO administrācijas un finanšu pārvaldības jomā. Viņi ir snieguši ieguldījumu arī revidentu starptautiska līmeņa sanāksmēs – IIA pasaules konferencē, Apvienoto Nāciju Organizācijas iekšējo revīzijas dienestu un daudzpusēju finanšu iestāžu pārstāvju konferencē, kā arī otrajā specializētajā konferencē iekšējiem revidentiem Viduseiropā. IRD bija pārstāvēts arī „koordinēto organizāciju” sanāksmē. Ikgadējā IRD konference sniedza jaunu vielu pārdomām attiecībā uz vispārējo revīzijas atzinumu. Tagad IRD savā 2008. gada pārvaldības plānā ir paredzējusi 2007.-2009. gada stratēģiskā revīzijas plāna īstenošanas beigās sniegt savu pirmo kopējo atzinumu. IRD revīzijas plāna īstenošana Revīzijas progresa komiteja 2007. gada 2. februārī apstiprināja IRD stratēģisko revīzijas plānu 2007.-2009. gadam, kas izstrādāts ciešā sadarbībā ar IRS. Darba programmu 2007. gadam īstenoja 95 % apmērā – 2007. gadā tika pabeigti 68 ziņojumi (41 revīzijas ziņojums, 25 paveiktā darba pārbaudes ziņojumi un 2 vadības vēstules). Šo ziņojumu kopsavilkumi ir pievienoti pielikumā. Ģenerāldirektorāts / dienests | Uzdevums | Izdošanas datums | Administratīvā un citas atbalsta sistēmas | SG/BUDG/REGIO/ EMPL/RTD/ ADMIN/DIGIT/INFSO/ JLS/AIDCO | Gada darbības pārskata nodrošināšanas process | 2008. gada 21. janvāris[3] | ADMIN | Cilvēkresursu vadības pārbaude – I posms | 13. decembris | BUDG | ABAC – uzkrājumu grāmatvedības ieviešana | 3. maijs | BUDG | Salīdzinošā analīze par uzkrājumu grāmatvedības sistēmu un finanšu pārskatu īstenošanu Eiropas Komisijā un dažās dalībvalstīs | 26. aprīlis | COMM | Biroja ēku iegādes Kiprā pārbaude | 14. septembris | COMM | Īpašs ziņojums par konkursa procedūrām attiecībā uz datu pārraides pakalpojumiem Komunikācijas ĢD. | 14. decembris | DGT | Tulkojumu pieprasījuma pārvaldība | 13. jūnijs | DGT | Pārbaude saistībā ar apstiprinājumu, ko IRD piešķīris Tulkošanas ĢD iekšējo revīzijas struktūru pašnovērtējumam | 14. decembris | DIGIT | IT iepirkums un pakalpojumu sniegšana Informātikas ĢD | 5. decembris | EPSO | EPSO vadītā atlases procesa ierobežotā pārskata pārbaude | 18. decembris | ESTAT | Eurostat padziļinātās revīzijas otrā kontroles revīzija | 9. marts | ESTAT | IT iepirkums un pakalpojumu sniegšana | 20. novembris | OIB | Publiskā iepirkuma līgumu pārvaldība Infrastruktūru un loģistikas birojā – Briselē | 3. aprīlis | OIB | Ēku iepirkuma līgumi, ko pārvalda Infrastruktūru un loģistikas birojā – Briselē | 3. aprīlis | OIB | To ēku infrastruktūras kontrole, kuras pārvalda Eiropas Komisija | 8. februāris | OIB | Darījumu pārbaudes kontrole | 20. aprīlis | OIB | Konkrētu iekšējās kontroles standartu novērtēšana | 4. oktobris | OIL | Publiskā iepirkuma līgumu pārvaldība | 3. aprīlis | PMO | Pensiju izmaksas kontrole | 7. septembris | SCIC | Pārbaude saistībā ar Mutiskās tulkošanas ĢD iekšējo revīzijas struktūru pašnovērtējuma apstiprinājumu | 29. novembris | Iekšējās politikas jomas | COMP | IT kontroles revīzijas darba pārbaudes ziņojums | 16. maijs | EAC | ABAC – uzkrājumu grāmatvedības ieviešana Izglītības un kultūras ĢD / 2006. gada beigas | 18. jūlijs | EAC | Darba pārbaudes ziņojums par ABAC ieviešanu | 18. jūlijs | EACEA | Finanšu cikla īstenošana attiecībā uz Izglītības, audiovizuālās jomas un kultūras izpildaģentūras darbības budžetu | 19. marts | ENTR | Vadības vēstule par pēckontroles pasākumiem | 20. aprīlis | ENTR | Darba pārbaudes ziņojums par Inovāciju rosināšanas centra sistēmas finanšu pārvaldību | 23. oktobris | ENTR | Pārbaude saistībā ar Uzņēmējdarbības un rūpniecības ĢD iekšējo revīzijas struktūru pašnovērtējuma apstiprinājuma | 18. decembris | ENV | EK tiesību aktu īstenošanas uzraudzība | 22. janvāris | ENV | 2004. gadā veiktās padziļinātās revīzijas Vides ĢD otrā kontroles revīzija. | 29. marts | ENV | Dotāciju pārvaldība saistībā ar programmām, kas nav LIFE programmas | 18. septembris | INFSO | Pēckontroles pasākumi | 20. februāris | JRC | 2004. gadā veiktās padziļinātās revīzijas Kopīgajā pētniecības centrā otrā pārbaude | 21. septembrī | MARKT | Darba pārbaudes ziņojums par Iekšējā tirgus un pakalpojumu ĢD finanšu pārvaldību un finanšu ciklu | 18. janvāris | RTD | Darba pārbaudes ziņojums par padziļināto revīziju Pētniecības ĢD (2003. gads) un finanšu cikla un finanšu pārvaldības revīziju Pētniecības ĢD (2005. gads) | 16. marts | RTD | IT iepirkums un pakalpojumu sniegšana | 30. novembris | TAXUD | IT iepirkums un pakalpojumu sniegšana | 18. oktobris | TREN | Darba pārbaudes ziņojums par finanšu pārvaldības un finanšu cikla revīziju Enerģētikas un transporta ĢD | 20. marts | TREN | Darba pārbaudes ziņojums par vietējā IT pārvaldības procesa revīziju | 7. septembris | TREN-IEEA | Enerģētikas un transporta ĢD izpildaģentūra | 30. janvāris | TREN | Pārbaude saistībā ar Enerģētikas un transporta ĢD iekšējo revīzijas struktūru pašnovērtējuma apstiprinājumu | 20. decembris | Strukturāli pasākumi un kopējā lauksaimniecības politika | AGRI | Lauksaimniecības un lauku attīstības ĢD vietējo IT sistēmu datu ievade ABAC | 25. maijs | AGRI | Intervence lauksaimniecības tirgos | 23. novembris | AGRI | Darbības pārbaudes ziņojums par struktūrfondiem – ELVGF Virzības nodaļu | 22. novembris | EMPL | Krāpšanas novēršana un atklāšana struktūrfondos | 19. decembris | EMPL | Programmu īstenošana jaunajās dalībvalstīs | 12. decembris | FISH | Kontroles revīzijas ziņojums par struktūrfondiem – Zivsaimniecības virzības finansēšanas instrumentu | 20. jūlijs | REGIO | Programmu īstenošana jaunajās dalībvalstīs | 13. novembris | REGIO | ERAF kontrole – Padomes Regulas 1260/1999 38. panta īstenošanas pārbaude | 14. decembris | REGIO | Krāpšanas novēršana un atklāšana struktūrfondos | 19. decembris | Ārējās politikas jomas | AIDCO | Attaisnotās izmaksas saskaņā ar finanšu un administratīvo pamatnolīgumu ar Apvienoto Nāciju Organizāciju – EuropeAid sadarbības biroja darbības | 19. jūnijs | AIDCO | Pēckontroles pasākumi | 18. jūlijs | AIDCO | Kontroles revīzija saistībā ar NVO finansējumu | 31. jūlijs | AIDCO | Galveno programmu finanšu pārvaldība D direktorātā | 20. decembris | ECHO | Kontroles revīzija saistībā ar NVO finansējumu | 6. jūnijs | ECHO | Kontroles un uzraudzības instrumenti | 23. novembris | ECHO, ADMIN | Vadības vēstule par drošības jautājumiem Humanitārās palīdzības ĢD | 29. novembris | ELARG | Kontroles revīzijas ziņojums par padziļināto revīziju Paplašināšanās ĢD | 15. marts | RELEX | Kontroles revīzija saistībā ar klasificētas informācijas apstrādes un komunikāciju starp delegācijām un Ārējo attiecību ĢD revīziju | 4. jūlijs | TRADE | Atlasītu iekšējās kontroles standartu īstenošana | 13. jūnijs | Revidējamo un ieinteresēto personu ieteikumu un viedokļu pieņemšana Revidējamie 2007. gadā pieņēma 99 % un noraidīja 1 % revīzijas ieteikumu. Revīzija Komisijā un izpildaģentūrās | Ieteikumi | Pieņemts | Noraidīts | % | Kopā | Izšķirošs | 5 | 1 | 2 | 6 | Ļoti svarīgs | 111 | 0 | 41 | 111 | Svarīgs | 129 | 3 | 49 | 132 | Vēlams | 20 | 0 | 8 | 20 | Atsauksmju, ko revidējamie sniedza par revīzijas tvērumu un izpildi, vidējais rezultāts bija 1,86 (iepriekšējos gados: 1,95 – 2006. gadā un 1,82 – 2005. gadā) skalā no 1 (visaugstākais) līdz 4 (viszemākais). Saskaņā ar jaunas ieinteresēto personu aptaujas rezultātiem 80,5 % uzskatīja, ka IRD ir skaidra revīzijas stratēģija (salīdzinājumā ar iepriekšējo rezultātu 75 %), 82,9 % uzskatīja, ka revīzijas tiek veiktas godīgi, objektīvi un taisnīgi (85,7 % – 2006. gadā), un 48,8 % (iepriekš 60,7 %) uzskatīja, ka IRD ieteikumi ir lietderīgi. Tomēr kopumā 80,5 % (iepriekš 55,4 %) uzskatīja, ka IRD darbs uzlabo pārvaldības un kontroles sistēmu kvalitāti Komisijā. GALVENIE ATZINUMI UN IETEIKUMI Gada darbības pārskata nodrošināšanas process Uzdevumu mērķis bija novērtēt, cik efektīvi darbojas gada darbības pārskata ( AAR ) nodrošināšanas process, kas ir Komisijas pārvaldības struktūras pamatelements un atzīts par paraugpraksi pasaulē. Tie aptvēra sešus operatīvos ģenerāldirektorātus un četrus horizontālos dienestus. Gada darbības pārskata procesu pastāvīgi uzlabo (piemēram, ar salīdzinošiem pārskatiem un pastāvīgo norādījumu pārskatīšanu). Revīzijas rezultātā Ģenerālsekretariāta izdotie norādījumi ir jau pārskatīti, ņemot vērā šādus IRD ieteikumus: precīzāki norādījumi par to, kā dažādie elementi veicina ticamību, tostarp skaidrojumu par to, kā iekšējo revīzijas struktūru (IRS) atzinums ir sekmējis ticamību; precīza kontroles stratēģijas definēšana; sistemātiska un obligāta galveno rādītāju izmantošana kontroles sistēmu darbībā; saskaņošana ar Eiropas Revīzijas Palātas atzinumiem un skaidrojumi par to, kādēļ kavējas izšķirošu un ļoti svarīgu iekšējās revīzijas ieteikumu īstenošana. Paredzēts plašāks salīdzinošais pārskats, lai izstrādātu pilnīgāku un konsekventāku kopsavilkuma ziņojumu. Ģenerāldirektorāti savos gada darbības pārskatos var ziņot par galvenajiem ar finansēm nesaistītiem trūkumiem, tomēr IRD ir norādījusi uz vadības ticamības deklarāciju ierobežojumiem, ņemot vērā to, ka tie neaptver ne ar finansēm nesaistītos, ne sistemātiskos pienākumus. Sensitīvu / klasificētu datu apstrāde un fiziskā drošība Datu drošības apdraudējumam jāpievērš lielāka uzmanība. IRD ir sniedzis ieteikumus par oficiālu drošības pielaides politiku un vajadzību stiprināt datubāzes drošības kontroli, lai izvairītos no sensitīvas informācijas noplūdes vai nepilnvarotu personu piekļuvi šādai informācijai. Dažkārt iekšējie norādījumi neveicina Komisijas klasifikācijas noteikumu izmantošanu, un to īstenošana ne vienmēr proporcionāli atbilst konkrētajiem drošības apdraudējumiem. Departamenti piekrita, ka ģenerāldirektorātiem domātie noteikumi par sensitīvas informācijas apstrādi (kuras neatļauta izpaušana kaitētu ES) vai citiem drošības jautājumiem jāsaskaņo ar centrālajiem drošības dienestiem, lai nodrošinātu saskaņotu drošības stratēģiju. Saistībā ar fizisko drošību tas jo īpaši attiecas uz darbiniekiem, kuru darba specifika viņus pakļauj lielam riskam ārējās palīdzības jomā. Attiecībā uz klasificētas informācijas apstrādi delegācijās tika īstenoti trīs ļoti svarīgi ieteikumi, kas bija sniegti vienā no iepriekšējām revīzijām, lai delegācijas ar klasificētu informāciju varētu apmainīties elektroniski un pilnībā ievērotu drošības noteikumus. EK tiesību aktu īstenošanas uzraudzība Komisijas paziņojumā par EK tiesību aktu uzraudzību[4], kurā aprakstīti pasākumi, ko Komisija plāno veikt, lai uzlabotu Kopienas tiesību aktu piemērošanu, vērā ņemta lielākā daļa galveno ieteikumu, ko IRD sniedza savā 2006. gada decembra konsolidētajā ziņojumā. Pēdējā no šīm revīzijām attiecās uz tiesību aktiem vides jomā. Aktīvas EK tiesību aktu uzraudzības posmā konstatēja trūkumus. Jo īpaši nevarēja iegūt pārliecību, ka visas dalībvalstis visas direktīvas transponē pareizi un savlaicīgi. Komisijas paziņojuma projektā par EK tiesību aktu vides jomā īstenošanu ir ņemti vērā vissvarīgākie IRD ieteikumi, un saskaņā ar ģenerāldirektorātiem domāto rīcības plānu līdz 2007. gada decembrim jāīsteno visi ieteikumi, izņemot divus, no kuriem pēdējais ieteikums jāīsteno līdz 2009. gada decembrim. Pēckontroles pasākumi Pēckontroles revīzijas ģenerāldirektorātos, kas darbojas pētniecības jomā, pabeidza ar revīziju Informācijas sabiedrības un saziņas līdzekļu ĢD. Kā turpmāku pasākumu pēc sniegtajiem ieteikumiem ar pētniecību saistītie ģenerāldirektorāti nolēma īstenot detalizētus rīcības plānus, ko regulāri uzrauga Revīzijas progresa komiteja. Turpmākas pēckontroles revīzijas veica divos ģenerāldirektorātos, lai novērtētu pēckontroles pasākumu atbilstību, efektivitāti un rezultativitāti, kuras ir būtiskas, lai saņemtu pozitīvu ticamības deklarāciju. Tika pieņemti ieteikumi par pēckontroles revīzijas apjoma palielināšanu, pēckontroles pasākumu iekļaušanu kontroles ķēdēs un galveno darbības radītāju lielāku izmantošanu, un šos ieteikumus pašlaik īsteno. Krāpšanas novēršana struktūrfondos Pēc revīzijām Eiropas Sociālajā fondā un Eiropas Reģionālās attīstības fondā sadarbībā ar OLAF struktūrfondiem izstrādās īpašu kopējo krāpšanas novēršanas stratēģiju, ko reizi gadā pārskatīs. Tāpat arī uzlabos informācijas par krāpšanas gadījumiem kvalitāti un precizitāti un pārbaužu, ko dalībvalstis veic attiecībā uz krāpšanu, uzraudzību un novērtēšanu, piemēram, dalībvalstīs izveidojot „karstā tālruņa līniju”. Visus ieteikumus pieņēma, un tie ir jāīsteno līdz 2008. gada beigām. Iepirkums Plašāka revīzijas darba ietveros saistībā ar iepirkumu IT jomā un pakalpojumu sniegšanu Komisijā, četros ģenerāldirektorātos veica revīziju, lai pārbaudītu, kā tiek ievēroti Komisijas noteikumi un cik efektīva un rezultatīva ir to darbība. Trijos ģenerāldirektorātos konstatēja ierobežotu joprojām pastāvošu risku attiecībā uz nepietiekami precīzu sniedzamo pakalpojumu aprakstu, ārējo pakalpojumu sniedzēju ziņošanas laiku, līgumu pagarināšanas procedūras vēlo uzsākšanu un nepietiekamu izņēmumu reģistrēšanu. Pēc IRD veiktās revīzijas izstrādāja jaunu ēku iepirkuma procedūru, kura, cita starpā, uzlabos lēmumu pieņemšanas procesa dokumentēšanu, nodrošinās galvenās informācijas izplatīšanu pareizajā laikā, attiecībā uz visiem ēku iepirkuma projektiem ieviesīs riska pārvaldības sistēmu un ilgtermiņa stratēģisko pārvaldību iekļaus skaidri nodalītos, bet mijiedarbībā esošos procesos – politikas noteikšanā un īstenošanā. Saistībā ar iepirkuma līgumiem, kas neattiecas uz ēkām, iesaistītais ģenerāldirektorāts nolēma izstrādāt moduli, lai nodrošinātu iepirkuma procedūras posmu efektīvu uzraudzību, izveidotu reģistru ar visu saraksti saistībā ar sūdzībām, un svarīgu konkursu gadījumā izstrādātu stratēģijas dokumentu, kas ietvertu izmaksu un ieguvumu analīzi un apmierinātu vajadzības. Pensiju izmaksas kontrole Revīzijā novērtēja iekšējās kontroles sistēmas un riska pārvaldības atbilstību un to piemērošanas efektivitāti attiecībā uz pensiju apmēra noteikšanu un izmaksu pensionētajiem darbiniekiem. Novecojušas datorsistēmas dēļ vajadzīgas manuālās pārbaudes. Lai arī efektīvi tiek veiktas iepriekšējas kontroles, tomēr turpmāk veiks mērķtiecīgu, uz risku balstītu pēckontroli, tādējādi samazinot, piemēram, nepareizu maksājumu, lietu papīra formātā pazaudēšanas un nepareizu manuālo korekciju iespējamību. ABAC īstenošana Tā kā ABAC ieviešanas posms, attiecībā uz kuru Eiropas Revīzijas palāta (ERP) veic rūpīgas revīzijas, drīz būs pabeigts, IRD šajā jomā samazinās revīzijas darbību. Pēc negatīva atzinuma par Izglītības un kultūras ĢD kontu slēgšanu 2005. gadā tika veikta revīzija (sadarbībā ar ERP) par Izglītības un kultūras ĢD un tā izpildaģentūras kontu slēgšanu 2006. gadā, un tika nodrošināta pietiekama ticamība, lai gan tika konstatēta ierobežota saskaņotība starp vietējo un centrālo grāmatvedības sistēmu un nepilnīga dokumentācija. IRS pārbaudīja arī ABAC īstenošanu. Izpildaģentūras IRD pārbaudīja divas izpildaģentūras, kur abos gadījumos tika nodrošināta pietiekama ticamība attiecībā uz darbības mērķiem. Daži no jautājumiem, uz kuriem bija likts uzsvars, bija saistīti ar Komisijas lēmuma par informācijas sistēmu drošības un personas datu aizsardzības noteikumu ievērošanu, procedūrām saistībā ar darbībām gada beigās, pārbaudes punktu veidlapu un darba plūsmu saskaņošanu un vienkāršošanu, kā arī visapatverošu pēckontroles stratēģiju. Citas nesen izveidotas izpildaģentūras (Eiropas Pētniecības padomes izpildaģentūra un Pētniecības izpildaģentūra) var smelties no pieredzes, ko guvušas esošās aģentūras par to, kā sākuma posmā vislabāk īstenot visus vajadzīgos pasākumus. FAFA (Finanšu un administratīvais pamatnolīgums ar ANO) Pēc pagājušajā gadā veiktās revīzijas par FAFA ievērošanu un spēju nodrošināt ticamību par ES līdzekļu izlietojumu Revīzijas progresa komiteja aicināja IRD novērtēt atlikušā riska būtiskumu, jo īpaši ņemot vērā netiešās izmaksas saistībā ar kopīgiem kontroles pasākumiem attiecībā uz EK / ANO finansējumu FAFA un ANO finanšu kontroles sistēmas ietvaros. Papildu revīzijas rezultātā tika apstiprināts, ka FAFA koncepcija ir piemērota, tomēr apstiprināja arī to, ka kontroles mehānismus vēl aizvien jāturpina efektīvi ieviest. Attiecīgie ģenerāldirektorāti ir pieņēmuši visus ieteikumus un jau ir ieviesuši vairākas iniciatīvas, lai palielinātu FAFA kontroles instrumentu izmantošanu attiecībā uz tiešajām un netiešajām izmaksām. Finanšu un dotāciju pārvaldība Finanšu revīziju veica jomās, par kurām atbildīgas Āzijas delegācijas, un attiecībā uz vides programmām. Galveno finanšu programmu pārvaldības revīzijā Āzijas delegācijās konstatēja vairākas jomas, kur jāveic uzlabojumi un ko vadība plāno īstenot līdz 2008. gada beigām – skaidrāk jādefinē pienākumu sadale starp delegācijām un ģenerāldirektorātiem; galvenajam birojam jāsniedz lielāks atbalsts un vadība, lai delegācijās nodrošinātu saskaņotu un efektīvu darbību; jāuzlabo projektu un portfeļu uzraudzību, kā arī jāuzlabo apmācības stratēģija. Novērtējumā par to, kā darbojas vides projektiem piešķirto dotāciju pārvaldības process, ir parādīts, ka jāuzlabo saņēmēju patieso izmaksu kontroles dokumentācija; jāpilnveido pēckontroles stratēģija, lai tā aptvertu mazākos saņēmējus; jānodrošina tehnisko ziņojumu laicīga apstiprināšana un jāizdod īpašas pamatnostādnes attiecībā uz pēckontroles pasākumiem, par kuriem noslēgts apakšlīgums ar ārējiem revīzijas uzņēmumiem. IRS arī veica ievērojamu dotāciju un finanšu pārvaldības revīziju skaitu. Kontrole Savlaicīgai revīzijas ieteikumu kontrolei ir izšķiroša nozīme iekšējās revīzijas efektivitātes nodrošināšanā un iekšējās kontroles pastāvīgā uzlabošanā. Gūti zināmi panākumi, kā rezultātā kopējo neizpildīto ieteikumu skaits, kuri sniegti pirms 2006. gada, ir samazinājies. Pēc IRD uzskatiem vairāk nekā 80 % ieteikumu ir īstenoti. Tomēr vēl aizvien ir būtiski kavējumi saistībā ar izšķirošu un ļoti svarīgu ieteikumu īstenošanu, kas norāda, ka ģenerāldirektorātu rīcības plānu īstenošanā ir trūkumi – tas jo īpaši attiecas uz senākiem ieteikumiem. Vairāk nekā 25 % no neizpildītajiem izšķirošajiem un ļoti svarīgajiem ieteikumiem bija jāīsteno pirms vairāk nekā sešiem mēnešiem (lai gan ir panākts ievērojams uzlabojums salīdzinājumā ar vairāk nekā 50 % pirms gada). Lai uzlabotu šo situāciju, IRD ir ierosinājis, ka ģenerāldirektorātiem / dienestiem, kas nav veikuši pasākumus, lai īstenotu izšķirošos un ļoti svarīgos ieteikumus, kuriem jau bija jābūt īstenotiem, jāatgādina par šādu ieteikumu īstenošanas svarīgumu, kā arī vajadzības gadījumā tiem jāpamato novēlojums saistībā ar gada darbības pārskatiem. Revīzijas progresa komiteja īpašu uzmanību pievērš ieteikumu izpildes kontrolei un ir veicinājusi to īstenošanu, pieņemot lēmumu, ka Revīzijas progresa komitejas priekšsēdētājs vēstules nosūtīs attiecīgajiem komisāriem, lai vērstu viņu uzmanību uz izšķirošajiem un ļoti svarīgajiem ieteikumiem, kuri bija jāīsteno pirms vairāk nekā sešiem mēnešiem. SECINāJUMI Pamatojoties uz revīzijām un novērtējumiem, ko Komisija pabeidza 2007. gadā, un citām ar tiem saistītām darbībām, Komisijas iekšējais revidents ir izdarījis šādus secinājumus (Komisijas nostāja norādīta kopsavilkuma ziņojumā par ģenerāldirektoru gada darbības pārskatiem). IRD 1. secinājums – kopumā gūti panākumi, tomēr vajadzīgi turpmāki uzlabojumi Veicot revīziju, IRD konstatēja turpmākus uzlabojumus Komisijas iekšējās kontroles sistēmās. IRD izdoto izšķirošo ieteikumu skaits ir samazinājies no divpadsmit ieteikumiem 2006. gadā līdz sešiem ieteikumiem 2007. gadā, savukārt revīziju skaits, kurās IRD sniedza negatīvu ziņojumu, ir samazinājies no deviņām 2006. gadā līdz sešām 2007. gadā. Tomēr joprojām vajadzīgi turpmāki uzlabojumi, piemēram, dotāciju pārvaldības, pēckontroles pasākumu, iepirkuma un datu aizsardzības noteikumu īstenošanas jomā. IRD 2. secinājums – informācijas drošība Komisijas rīcībā esošas (gan galvenajā birojā, gan delegācijās) sensitīvas informācijas aizsardzība pret neatļautu šādas informācijas izpaušanu un nepilnvarotu personu piekļuvi tai ir sevišķi svarīga Komisijas efektīvai darbībai un reputācijai. Visiem iesaistītajiem ģenerāldirektorātiem un dienestiem īpaša uzmanība jāpievērš informācijas drošībai, un visi drošības pasākumi jāsaskaņo ar Komisijas drošības dienestu, kā arī jāsaņem tā apstiprinājums attiecībā uz drošības pasākumiem. IRD 3. secinājums – galvenā atbildība par krāpšanas novēršanu ir ģenerāldirektorātiem, kuri ir atbildīgi par dažādu politikas jomu īstenošanu Komisija ir nesen pieņēmusi jaunu pieeju aizsardzībai pret krāpšanu. OLAF ir galvenā loma krāpšanas gadījumu izmeklēšanā, un, balstoties uz savu pieredzi, tas veicina krāpšanas novēršanas metožu izstrādi. Tomēr Komisijā ģenerāldirektoriem – kā deleģētiem kredītrīkotājiem – ir galvenā atbildība par krāpšanas novēršanu savā atbildības jomā (OLAF sniegs atbalstu) un OALF veikto izmeklēšanu (atmaksājumi u.tml.) kontroli. IRD 4. secinājums – gada darbības pārskatu nodrošinājuma process tiek pastāvīgi uzlabots Gada darbības pārskatu nodrošinājuma procesa un kopsavilkuma ziņojuma galīgais mērķis ir atbalstīt komisāru politisko atbildību, lai vadītu Komisijas darbu. Nodrošinājumu uzlabos ar labāku tā pamatā esošo kontroles stratēģiju definēšanu, ko balstīs uz galvenajiem kontroļu rādītājiem un labāku nodrošinājuma „saskaņošanu” ar Eiropas Revīzijas palātas darba rezultātiem. IRD 5. secinājums – gūti panākumi saistībā ar kontroli, tomēr dažas jomas atpaliek Revīzijas ieteikumu kontrole pēdējā laikā ir uzlabojusies, tomēr dažās jomās tā vēl joprojām prasa pārāk ilgu laiku. Tāpat dažiem jautājumiem, uz kuriem tika norādīts iepriekšējos gada pārskatos, joprojām jāpievērš uzmanība, piemēram, cilvēkresursu stratēģijai, kas ir pilnībā saskaņota ar stratēģisko plānošanas procesu, kopēju pakalpojumu izstrādei un IT pārvaldības uzlabošanai. [1] Padomes 2006. gada 13. decembra Regula (EK, Euratom ) Nr. 1995/2006, ar kuru groza Regulu (EK, Euratom ) Nr. 1605/2002 par Finanšu regulu, ko piemēro Eiropas Kopienu vispārējam budžetam, OV L 390, 30.12.2006., 1. lpp. [2] Skatīt COM (2007) 806, 2007. gada 17. decembris. [3] Katrs ĢD sniedz vienu pārskatu. Lai arī šos pārskatus pabeidza tikai 2008. gada janvārī, lielāko daļu revīzijas darba veica 2007. gadā, un IRD uzskata, ka revīzijas rezultāti ir pietiekami svarīgi, lai tos iekļautu 2007. gada pārskatā. [4] COM(2007) 502, 5.9.2007.